101 (αριθμός)
 Το 101 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 103, κάτι που καθιστά τον 101 μέλος ενός ζεύγους δίδυμων πρώτων και πρώτο αριθμό Τσεν. Πολύ πιο σπάνια είναι η ιδιότητά του ως «μοναδικού πρώτου» (unique prime, δηλαδή δεν υπάρχει άλλος πρώτος q έτσι ώστε το μήκος της περιόδου της δεκαδικής αναπτύξεως του αντιστρόφου του, στην περίπτωση αυτή 1/101, να είναι ισοδύναμο με το μήκος περιόδου του αντιστρόφου του q), αφού μόνο 22 άλλοι πρώτοι μικρότεροι του 10100 έχουν αυτή την ιδιότητα. Ακόμα σπανιότερη ιδιότητα του 101 είναι ότι πρόκειται για τον μόνο πρώτο αριθμό που, στο δεκαδικό σύστημα, αποτελείται από εναλλασσόμενα ψηφία 1 και 0. Επίσης, είναι ο μεγαλύτερος γνωστός πρώτος αριθμός της μορφής 10n + 1, όπου n φυσικός αριθμός. Επιπλέον, ο 101 είναι το άθροισμα πέντε διαδοχικών πρώτων αριθμών (13 + 17 + 19 + 23 + 29). Ο αριθμός 2101 − 1 είναι ο 2.535.301.200456.458.802.993.406.410.751, ο οποίος είναι ημιπρώτος αριθμός, ίσος με 7.432.339.208.719 x 341.117.531.03.194.129 . Ο 101 είναι παλίνδρομος αριθμός (δηλαδή παραμένει ο ίδιος όταν αναστρέψουμε τη σειρά των ψηφίων του). Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Στη χημεία, ο ατομικός αριθμός 101 αντιστοιχεί στο στοιχείο μεντελέβιο, ενώ το ρουθήνιο έχει ατομικό βάρος πολύ κοντά στο 101 (101,07). Στην αστρονομία το ουράνιο σώμα Μεσιέ 101 (M101) είναι ένας μεγάλος ραβδωτός σπειροειδής γαλαξίας στη Μεγάλη Άρκτο, ορατός και με ερασιτεχνικό τηλεσκόπιο, ενώ ο 101ος αστεροειδής που ανακαλύφθηκε είναι ο 101 Ελένη. Το Εφεδρικό Αστυνομικό Τάγμα 101 (Reserve-Polizei-Bataillon 101) ήταν διαβόητη ένοπλη μονάδα της γερμανικής Ordnungspolizei (Αστυνομία Τάξης) της Ναζιστικής Γερμανίας, η οποία είχε εκτενή, εγκληματική και δολοφονική δράση στην κατεχόμενη Πολωνία, ενάντια σε Εβραίους (στο πλαίσιο της «Τελικής λύσης»), Τσιγγάνους και Πολωνούς. Με το Νόμο 101 (Bill 101 -Charte de la langue française) του 1977 στο Κεμπέκ, η γαλλική κατέστη επίσημη γλώσσα αυτής της επαρχίας του Καναδά. Τα 101 σκυλιά της Δαλματίας είναι παιδικό μυθιστόρημα (1956) της Ντόντι Σμιθ και από αυτό: Τα 101 σκυλιά της Δαλματίας, ταινία κινουμένων σχεδίων (1961) του Ντίσνεϋ. Τα 101 σκυλιά της Δαλματίας, ταινία με ηθοποιούς (1996), ριμέικ της προηγούμενης 101 Dalmatians: The Series, τηλεοπτική σειρά κινουμένων σχεδίων (1997-1998) 101 Dalmatians: Escape from DeVil Manor, βιντεοπαιχνίδι του 1997 The 101 Dalmatians Musical, μιούζικαλ του 2009 Το «Δωμάτιο 101» είναι ένας θάλαμος βασανιστηρίων στο μυθιστόρημα Χίλια Εννιακόσια Ογδόντα Τέσσερα του Τζωρτζ Όργουελ. Ο Ταϊπέι 101, ήταν ο υψηλότερος ουρανοξύστης στη Γη από το 2004 ως το 2010. Το 101ο χιλιόμετρο ήταν όρος απελευθερώσεως πολιτικών κρατουμένων στη Σοβιετική Ένωση. Με τον κωδικό «101» χαρακτηρίζονται τα εισαγωγικά μαθήματα στα κολέγια ή πανεπιστήμια των ΗΠΑ, της Αυστραλίας, του Καναδά και της Νότιας Αφρικής. Π.χ. «Αστροφυσική 101» θα αντιστοιχούσε σε ένα ελληνικό πανεπιστημιακό μάθημα με τίτλο «Εισαγωγή στην Αστροφυσική». Για τον λόγο αυτό, συνεκδοχικά, Στις ΗΠΑ ο αριθμός χρησιμοποιείται γενικά για τις βασικές γνώσεις σε οποιοδήποτε θέμα. Η επαρχία Ρόι Ετ της Ταϊλάνδης: το «ρόι ετ» μεταφράζεται ως 101 στην ταϊλανδική γλώσσα. 101 είναι ένας κώδικας HTTP status που υποδεικνύει ότι ο εξυπηρετητής αλλάζει πρωτόκολα μετά από απαίτηση του προγράμματος-πελάτη. Για ένα νέο λογαριασμό επιταγών στις ΗΠΑ, 101 είναι ο αριθμός της πρώτης επιταγής του βιβλιαρίου επιταγών. 101 είναι ο αριθμός των πλήκτρων σε πληκτρολόγια υπολογιστών Το 101 είναι τηλεφωνικός αριθμός έκτακτης ανάγκης σε χώρες όπως ο Ισημερινός (γενικά), οι Λευκορωσία, Μογγολία, Ινδία, Νεπάλ (για την πυροσβεστική) και το Ισραήλ (για τις Πρώτες βοήθειες). Στο Ηνωμένο Βασίλειο, ο ίδιος αριθμός χρησιμοποιείται για επικοινωνία με τα τοπικά αστυνομικά τμήματα, αλλά όχι για περιπτώσεις άμεσης ανάγκης, για τις οποίες υπάρχει ο αριθμός 999. Wells, D. The Penguin Dictionary of Curious and Interesting Numbers London: Penguin Group. (1987): page 133. ISBN 978-0-14-008029-2
Το 101 (εκατόν ένα) είναι ο φυσικός αριθμός που βρίσκεται μετά από το 100 και πριν από το 102. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 101 συμβολίζεται ως CI στο ρωμαϊκό σύστημα αρίθμησης και ως ΡA΄ ή ρα΄ στο ελληνικό σύστημα αρίθμησης.